Bekendtgørelse om Mellemstore kraftvarmeværker – Indberetning iht. §93 Stk. 4. Tilsyns- eller godkendelsesmyndigheden offentliggør følgende oplysninger:

1) Det mellemstore fyringsanlægs nominelle indfyrede termiske effekt i MW.

2) Det mellemstore fyringsanlægs type fordelt på typerne dieselmotor, gasturbine, dual-fuel-motor, anden motor eller andet mellemstort fyringsanlæg.

3) Type og andel af benyttede brændsler i overensstemmelse med de brændselskategorier, der er fastsat i bilag 2 og 3.

4) Dato, hvor det mellemstore fyringsanlæg er sat i drift, eller, i tilfælde hvor den præcise idriftsættelsesdato er ukendt, dokumentation for, at anlægget blev sat i drift inden den 20. december 2018.

5) En af følgende oplysninger:

a) Virksomhedens listepunkt, hvis det mellemstore fyringsanlæg er teknisk og forureningsmæssigt forbundet med en virksomhed omfattet af bilag 1 eller 2 i bekendtgørelse om godkendelse af listevirksomhed.

b) Listepunkt 1.1 a eller 1.1 b i bekendtgørelse om godkendelse af listevirksomhed, hvis det mellemstore fyringsanlæg udgør en del af en virksomhed omfattet af disse listepunkter.

c) NACE-kode for øvrige mellemstore fyringsanlæg.

6) Det mellemstore fyringsanlægs forventede antal årlige driftstimer, og den gennemsnitlige belastning ved brug.

7) Erklæring underskrevet af driftslederen om, at det mellemstore fyringsanlæg ikke vil blive drevet i mere end det antal timer, der er omhandlet i §§ 10-12, hvis muligheden for undtagelse i henhold til disse anvendes.

8) Virksomhedens navn og hjemsted, og for stationære mellemstore fyringsanlæg den adresse, hvor anlægget er beliggende.

|  |  |
| --- | --- |
| Nominelle indfyrede termiske effekt i MW | 4,3 MW |
| Type | Gaskedelanlæg |
| Andel af brændsler | 100 % Naturgas |
| Idriftsætningsdato | 1987 |
| Listepunkt | G |
| Forventet driftstid pr. år | 2 timer |
| Underskrevet erklæring | Ja |
| Adresse | Ringstedgade 61, 4700 Næstved |